Ministru kabineta noteikumu projekta „Slaucamo govju un slaucamo kazu pārraudzības kārtība” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Slaucamo govju un slaucamo kazu pārraudzības kārtība” (turpmāk – noteikumu projekts) sagatavots saskaņā ar Ciltsdarba un dzīvnieku audzēšanas likuma 12.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban slaucamo govju un kazu pārraudzības kārtību nosaka Ministru kabineta 2011.gada 5.jūlija noteikumi Nr.547 „Slaucamo govju un piena šķirņu kazu pārraudzības kārtība” (turpmāk – noteikumi Nr.547).Līdz ar Lauksaimniecības datu centra (turpmāk – datu centrs) darbu pie elektroniskās informācijas ievades sistēmas attīstības un ciltsdarba informatīvās sistēmas pilnveidošanas, izstrādājot jaunu pārraudzības programmas versiju “CILDA” piena un gaļas pārraudzībai, ir nepieciešams sagatavot jaunus noteikumus par slaucamo govju un kazu pārraudzību, nosakot datu ieguves kārtību par govs un kazas piena ražību (turpmāk – kontroles dati) un eksterjeru.Līdz šim kontroles datu reģistrēšanas dokumentu (turpmāk – pārraudzības uzdevums) no datu centra varēja saņemt tikai papīra formā. Arī kontroles datus datu centram varēja nosūtīt tikai papīra formā, jo nebija izstrādāta programmatūra attiecīgo datu tiešai elektroniskai pievienošanai datubāzei. Turpmāk pārraugs pārraudzības uzdevumu varēs izveidot un saņemt arī pats datu centra datubāzē CSV elektroniskās datu tabulas formā vai papīra formā.Pēc pārraudzības darba veikšanas pārraugam būs iespēja paziņot pārraudzības datus tāpat kā līdz šīm papīra formā vai arī elektroniski. Datu paziņošana elektroniski samazinās papīra dokumentu apriti.Atbilstoši pārraudzības plānā noteiktajam kontroles datu apstrādes rezultātus un pārraudzības uzdevumu no datu centra var saņemt pārraugs vai ganāmpulka īpašnieks.Noteikumu projekta sagatavošanas mērķis ir noteikt slaucamo govju un slaucamo kazu pārraudzības kārtību. Noteikumu projekts paredz:1) kārtību, kā notiks slaucamo govju un kazu pārraudzība. Tā kā ir būtiski, lai iegūtie pārraudzības dati būtu korekti, noteikumos grozītas prasības, kas attiecas uz pārraudzības veikšanu pēc C metodes, t.i., šajā gadījumā pārraudzību ganāmpulkā veic divi pārraugi – pārraugs, kas ir saņēmis sertifikātu pārraudzības veikšanai, un pārraugs, kas ir saņēmis apliecību pārraudzības darba veikšanai vienā ganāmpulkā;2) pārraudzības datu iegūšanas, reģistrēšanas un uzskaites kārtību. Tā kā Latvija ir Starptautiskās dzīvnieku pārraudzības komitejas (turpmāk –*ICAR*) dalībvalsts, noteikumos ir ietvertas *ICAR* pārraudzības vadlīnijās noteiktās normas attiecībā uz datu ieguvi. Vadlīniju pārņemšana Latvijai ir saistoša, arī lai pārņemtu Komisijas 2006.gada 20.jūnija Lēmumu 2006/427/EK, ar ko nosaka kopējās vērtības pārbaudes metodes un metodes liellopu tīršķirnes vaislas liellopu ciltsvērtības novērtēšanai.Līdz ar programmas “CILDA” izstrādi noteikumu projektā ir precizēta pārraudzības uzdevuma saņemšanas, aizpildīšanas un nosūtīšanas kārtība;3) eksterjera vērtēšanas nosacījumus;Attiecībā uz kazu vērtēšanu noteikumu projektā paredzēts, ka eksperts kazu eksterjera vērtēšanas datu reģistrēšanai izmanto veidlapas, ko sagatavojusi attiecīgās šķirnes lauksaimniecības dzīvnieku audzētāju organizācija. Noteikumu projektā ir minētas vērtējamās pazīmes kazām. Noteikumu projektā nav nepieciešams dot precīzu veidlapas paraugu, jo pārraudzībā esošo kazu skaits ir mazs un eksterjera vērtēšanas datus pašlaik neizmanto datorizētai kazu ciltsvērtības indeksa aprēķināšanai; 4) virspārraudzības kārtību. Virspārraudzības definīcija, kā arī virspārraudzības veicējs ir noteikti Ciltsdarba un dzīvnieku audzēšanas likumā. Virspārraudzības mērķis ir uzlabot pārraudzības datu kvalitāti. Pirms virspārraudzības datubāzē ir jāveic riska faktoru analīze, ņemot vērā būtiskākās pārraudzības darba problēmas attiecīgā laikposmā. Riska faktoru analīzes rezultātā iespējams atlasīt pārraudzības saimniecības, par kurām ir aizdomas, ka dati tajās netiek iegūti saskaņā ar noteikto pārraudzības kārtību (piemēram, var būt situācija, ka attiecīgās saimniecības govju kontroles datos regulāri parādās atkāpes no vidējiem govju produktivitātes rādītājiem). Ja nepieciešams, riska faktoru analīzē iespējams atlasīt saimniecības, kurām ir ļoti augsti produktivitātes rādītāji, lai pārliecinātos par šo rādītāju ticamību. Riska faktorus virpsārraudzības veikšanai pa gadiem var izvēlēties dažādus, jo, lai virspārraudzība būtu efektīva un uzlabotu pārraudzības rezultātu ticamību, ir jāreaģē uz attiecīgā brīža problēmu. Atkarībā no risināmās pārraudzības problēmas virspārraudzības veicējs lemj par attiecīgajiem pasākumiem problēmas iemesla noskaidrošanai un novēršanai, piemēram, veic virspārraudzību pārraudzības saimniecībā vai lūdz pārraudzības saimniecības īpašnieku skaidrot neatbilstību iemeslus. Virspārraudzība ir komplekss pasākums, un ir nepieciešams, lai tās veicējs varētu elastīgi lemt par to, kādā veidā un ar kuriem pasākumiem to konkrētā brīdī īstenot visefektīvāk.Tāpat ir precizēti datu centra pienākumi, ja virspārraudzībā ir konstatēts, ka pārraudzības dati netiek iegūti saskaņā ar noteikumu prasībām;5) pārrauga, eksperta un ganāmpulka īpašnieka tiesības un pienākumus. |
| 3. | Projekta izstrādē iesaistītās institūcijas | Zemkopības ministrija un datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Slaucamo govju un kazu ganāmpulku īpašnieki, kas veic pārraudzību. Pēc Lauksaimniecības datu centra datiem, slaucamo govju pārraudzība tiek veikta 4831 ganāmpulkā, bet slaucamo kazu pārraudzība – 19 ganāmpulkos. Fiziskas personas, kas saskaņā ar normatīvajiem aktiem saņēmušas sertifikātu vai apliecību slaucamo govju vai kazu pārraudzības darba (turpmāk – pārraugi) vai vērtēšanas (turpmāk – eksperti) veikšanai. Piena kvalitātes analīžu laboratorijas: pašlaik Latvijā piena pārraudzības analīzes veic trīs akreditētas laboratorijas.Piena daudzuma mērīšanas līdzekļu pārbaudes veicēji: pašlaik ar piena daudzuma mērīšanas līdzekļu pārbaudi nodarbojas piecas institūcijas.Šķirnes lauksaimniecības dzīvnieku audzētāju organizācijas, kas darbojas piena lopkopības un kazkopības jomā:* SIA “Latvijas šķirnes dzīvnieku audzētāju savienība”;
* biedrība “Latvijas Holšteinas lopu audzētāju asociācija”;
* lauksaimniecības pakalpojumu kooperatīvā sabiedrība “ABC projekts”;
* biedrība “Latvijas kazkopības biedrība”.
 |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada jaunas tiesības un pienākumus. Noteikumu projekts paredz, ka turpmāk pārraugs sadarbībā ar ganāmpulka īpašnieku varēs izvēlēties gan pārraudzības uzdevuma saņemšanas veidu, gan arī pārraudzības datu reģistrēšanas veidu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III - IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2006.gada 20.jūnija Lēmums 2006/427/EK, ar ko nosaka kopējās vērtības pārbaudes metodes tīršķirnes vaislas liellopu ciltsvērtības novērtēšanai: lēmuma normas daļēji ir pārņemtas ar projektu. Normas, kas attiecas uz gaļas šķirņu liellopu pārraudzību, ir pārņemtas ar Ministru kabineta 2015.gada 8.septembra noteikumiem Nr.514 “Gaļas liellopu pārraudzības kārtība” (turpmāk – noteikumi Nr.541). Normas, kas attiecas uz ģenētisko novērtēšanu, nav ietvertas noteikumos, jo ģenētisko novērtēšanu veic datu centrs, kas ir valsts pārvaldes iestāde.Komisijas 1990.gada 10.maija Lēmums 90/256/EEK, ar ko nosaka tīršķirnes vaislas aitu un kazu audzēšanas uzraudzības un ģenētiskās vērtības aprēķināšanas metodes: lēmuma normas daļēji ir pārņemtas ar projektu. Normas, kas attiecas uz gaļas pārraudzību, ir pārņemtas ar Ministru kabineta 2011.gada 5.jūlija noteikumiem Nr.528 “Aitu pārraudzības kārtība” (turpmāk – noteikumi Nr.528). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2006.gada 20.jūnija Lēmums 2006/427/EK, ar ko nosaka kopējās vērtības pārbaudes metodes tīršķirnes vaislas liellopu ciltsvērtības novērtēšanai;Komisijas 1990.gada 10.maija Lēmums 90/256/EEK, ar ko nosaka tīršķirnes vaislas aitu un kazu audzēšanas uzraudzības un ģenētiskās vērtības aprēķināšanas metodes. |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Lēmuma 2006/427/EK 1.pants. |  Projekta 2., 7., 8., 15.–19., 23., 23., 39., 41., 51. un 55.punkts. | Pārņemts pilnībā attiecībā uz piena pārraudzību. Normas, kas attiecas un gaļas pārraudzību, pārņemtas ar noteikumiem Nr.541. | Neparedz stingrākas prasības. |
| Komisijas Lēmuma 2006/427/EK 2.pants | – | Nav nepieciešama pārņemšana. | – |
| Komisijas Lēmuma 2006/427/EK 3.pants | – | Nav nepieciešama pārņemšana. | – |
| Komisijas Lēmuma 2006/427/EK I pielikuma I daļa | Projekta 51.punkts  | Pārņemts daļēji ar projektu, pilnībā pārņemts ar MK 2012.gada 18.decembra noteikumu Nr.878 „ „Lauksaimniecības datu centra nolikums” nolikums” 4.7.apakšpunktu un Zemkopības ministrijas 2007.gada 6.februāra kārtību Nr.7 „Slaucamo govju un piena šķirņu vaislas buļļu ciltsvērtības noteikšana”. | Neparedz stingrākas prasības. |
| Komisijas Lēmuma 2006/427/EK I pielikuma II daļas 1.punkts | – | Normas pārņemtas ar noteikumiem Nr.541. | – |
| Komisijas Lēmuma 2006/427/EK I pielikuma II daļas 2.punkts | Projekta 2., 7., 8., 15.–19., 23., 23., 51. un 55.punkts. | Pārņemts pilnībā. | Neparedz stingrākas prasības. |
| Komisijas Lēmuma 2006/427/EK I pielikuma II daļas 3.punkts | – | Netiek pārņemts, jo saskaņā ar ciltsdarba programmu piena šķirņu govkopībā šie rādītāji govīm netiek uzskaitīti. | - |
| Komisijas Lēmuma 2006/427/EK I pielikuma II daļas 4.punkts | Projekta 39. un 41.punkts  | Pārņemts pilnībā. | Neparedz stingrākas prasības. |
| Komisijas Lēmuma 2006/427/EK I pielikuma III daļa | - | Pārņemts pilnībā ar Zemkopības ministrijas 2007.gada 6.februāra kārtību Nr.7 „Slaucamo govju un piena šķirņu vaislas buļļu ciltsvērtības noteikšana”. Vaislinieku ģenētisko novērtēšanu (arī to buļļu novērtēšanu, no kuriem iegūst spermu mākslīgajai apsēklošanai) veic datu centrs saskaņā ar *ICAR* principiem, tāpēc normas nav nepieciešams ietvert Ministru kabineta noteikumos | - |
| Komisijas Lēmuma 2006/427/EK II un III pielikums | - | Nav nepieciešams pārņemt. | - |
| Komisijas Lēmuma 90/256/EEK 1.pants | Projekta 2., 7., 8., 15.–34. un 44.–53. punkts | Pārņemts pilnībā attiecībā uz piena šķirņu kazu pārraudzību. Normas, kas attiecas un aitu pārraudzību, pārņemtas ar noteikumiem Nr.528. | Neparedz stingrākas prasības. |
| Komisijas Lēmuma 90/256/EEK 2.pants | – | Nav nepieciešama pārņemšana. | – |
| Komisijas Lēmuma 90/256/EEK pielikuma 1.rindkopa | Projekta 15.–34. un 44.–53.punkts | Pārņemts pilnībā. | Neparedz stingrākas prasības. |
| Komisijas Lēmuma 90/256/EEK pielikuma I daļas 1.punkts | – | Netiek pārņemts, jo šāda metode Latvijā netiek izmantota (saskaņā ar Komisijas Lēmuma 90/256/EEK 1.rindkopu kazu vērtību var aprēķināt, izmantojot vienu metodi vai kombinējot vairākas). | – |
| Komisijas Lēmuma 90/256/EEK pielikuma I daļas 2.punkts | Projekta 3. un 51.punkts | Pārņemts pilnībā. | Neparedz stingrākas prasības. |
| Komisijas Lēmuma 90/256/EEK pielikuma II daļas 1.punkts | Projekta 51. un 52.punkts | Pārņemts pilnībā. | Neparedz stingrākas prasības. |
| Komisijas Lēmuma 90/256/EEK pielikuma II daļas 2.punkts | Projekta 2., 7. un 15.–34.punkts | Pārņemts pilnībā. | Neparedz stingrākas prasības. |
| Komisijas Lēmuma 90/256/EEK pielikuma II daļas 3.punkts | Projekta 23., 33. un 48. punkts | Pārņemts pilnībā. | Neparedz stingrākas prasības. |
| Komisijas Lēmuma 90/256/EEK pielikuma II daļas 4.punkts | Projekta 15., 16., 18., 24., 28. un 51.punkts | Pārņemts pilnībā. | Neparedz stingrākas prasības. |
| Komisijas Lēmuma 90/256/EEK pielikuma II daļas 5.punkts, III daļa | – | Netiek pārņemts, jo šāda metode Latvijā netiek izmantota (saskaņā ar Komisijas Lēmuma 90/256/EEK 1.rindkopu kazu vērtību var aprēķināt, izmantojot vienu metodi vai kombinējot vairākas). Mazā pārraudzībā esošo kazu skaita dēļ pašlaik nav iespējams ar zinātniskām metodēm noteikt kazu ģenētisko vērtību, kā arī veikt pēcnācēju un sānu līniju radinieku pārbaudi. | – |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par normatīvā akta projektu ievietota tīmekļa vietnē www.zm.gov.lv. Projekts elektroniski nosūtīts saskaņošanai Lauksaimnieku organizāciju sadarbības padomei, Zemnieku saeimai, šķirnes lauksaimniecības dzīvnieku audzētāju organizācijām, kas darbojas piena lopkopības un kazkopības jomā, kā arī akreditētām piena kvalitātes analīžu laboratorijām un š.g.24.oktobrī organizēta sanāksme iesūtīto komentāru pārrunāšanai. |
| 2. | Sabiedrības līdzdalība projekta izstrādē | No vairākām nevalstiskajām organizācijām tika saņemti komentāri par noteikumu projektu. |
| 3. | Sabiedrības līdzdalības rezultāti | Izteiktie komentāri un iebildumi ir ņemti vērā, kā arī panākta vienošanās sanāksmē. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs J.Dūklavs

25.11.2015. 9:42

1875

L.Ozoliņa

67027422, Ligija.Ozolina@zm.gov.lv